Polisie ondersoek moord ná tieners se baba sterfArgieffoto Die polisie in die Wes-Kaap ondersoek die moord van ŉ maand oue babaseuntjie in Bredasdorp, het die Sunday Times berig. Die baba se 15-jarige ma en 17-jarige pa voer aan hul seuntjie se afsterwe op 15 Desember was ŉ ongeluk. Die polisie ondersoek ŉ saak van moord nadat die kind se nadoodse ondersoek bepaal het dat hy, ondanks die kopbesering, ook merke aan sy gesig gehad het. Die pa het aan die koerant gesê die baba het sy kop teen die muur gestamp toe hy saam met sy ma op die bed gelê het. Paramedici wat na die toneel ontbied is, kon nie die kind bybring nie. Die koerant kon nie die ma se kind opspoor vir kommentaar nie. Die polisie het aan die koerant gesê toe hulle die aand van die afsterwe by die huis aangekom het, was verskeie mense by die huis onder die invloed van alkohol. Niemand is in hegtenis geneem nie. Bredasdorp was verlede jaar gereeld in die nuus nadat die 17-jarige Anene Booysen verkrag en vermink is. Sy het op 2 Februarie by die Tygerberg-hospitaal in Kaapstad gesterf. Haar aanvaller, Johannes Kana, is twee keer lewenslange tronkstraf opgelê vir die misdaad. -SAPA